Blizzard of Ozz

{{Metacaixa
|id=0
|color=
|bt1=Miranduléś
|bticona1=16px
|ps1=

Blizzard of Ozz (Sfùlmin ad néṿ 'd Ozz) 'l è 'l prim àlbum in studi 'd Ozzy Osbourne, vgnû fóra dòp ch'l éra stâ licensiâ da i Black Sabbath. 'L è stâ publicâ in dal Setémbar dal 1980 e 'l à vindû da piò ad déś migliòṅ ad còpi in tut al mónd.

Al tìtul al fà 'l vèrs a 'l rumànś “Al mâg 'd Oz” (Wizard of Oz in uriginàł) e 'l è anc al nóm che Ozzy al vliva dar a 'l sò grup a 'l inìsi.

Al pès Suicide Solution al gh'à purtâ dimóndi prubléma parchè in dal 1984 òṅ di sò sustenidōr, John McCollum, un ragàs ad dasnóṿ an, al s éra tirâ na sćiuptàda in sal grugn méntar 'l éra drē a scultàr cla canta lè c'n un walkman a gl'uréci. La "Institute for Bio-Acoustics Research Inc.", na dita specialiśàda in dal catàr i sòṅ, l'iva purtâ avànti l'idéa ch'ad dènt'r a cal braṅ lè a gh fus na fraś ch'la psiva dar di cuć a tōr-as la vita, "Why Try? Why Try? Get the gun and try it! Shoot! Shoot! Shoot!" (Parcòsa pruvàr? Parcòsa pruvàr? Tó la pistòla e próv'la! Spara! Spara! Spara!). Ozzy al s éra diféś dgénd che la canta l'éra stada scrita pinsànd a 'l cantànt di AC/DC Bon Scott, mòrt imbariàg soquànt méś prima astufgâ pròpria da 'l sò gòmit e minga par cunvìnsar la gint a cupàr-as. I genitōr dal ragàs però i aṅ purtâ listés lò e la sò cà discugràfica, la CBS, in tribunàł. Al 19 ad Dicémbar dal 1986 al giùdas John L. Cole al 'l à mandâ asòlt parchè, par la léǵ americàna, a n s pōl minga èsar cundanâ par na sò òpra 'd artìsta.

 Braṅ 

 I Don't Know (Osbourne, Rhoads, Daisley) - 5:16
 Crazy Train (Osbourne, Rhoads, Daisley) - 4:50
 Goodbye to Romance (Osbourne, Rhoads, Daisley) - 5:33
 Dee (Rhoads) - 0:50
 Suicide Solution (Osbourne, Rhoads, Daisley) - 4:16
 Mr. Crowley (Osbourne, Rhoads, Daisley) - 4:55
 No Bone Movies (Osbourne, Rhoads, Daisley, Kerslake) - 3:52
 Revelation (Mother Earth) (Osbourne, Rhoads, Daisley) - 6:08
 Steal Away (The Night)'' (Osbourne, Rhoads, Daisley) - 3:28

 Bonus Tracks par 'l edisiòṅ dal 2001 rimasteriśàda 
 You Lookin' At Me Lookin' At You (Osbourne, Rhoads, Daisley) - 4:16

 Furmasiòṅ 

 Ozzy Osbourne - vóś
 Randy Rhoads - chitàra
 Bob Daisley - bas, gòng, côr
 Lee Kerslake - baterìa, percusiòṅ, tìmpan
 Don Airey - tastéri

|sel=1
}}

Categoria:Album ad Ozzy Osbourne